Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: megkülönböztetésekre vonatkozik. Abban az esetben viszont, ha a megkülönböztetés nem alapvetõ jog tekintetében történt, a megkülönböztetés alkotmányellenessége akkor állapítható meg, ha az önkényes, az emberi méltósághoz való jogot sérti. [61/1992. (XI. 20.) AB határozat, ABH
Paragraph Index: 609

1992. 280—282., 963/B/1993. AB határozat, ABH 1996. 437—445.] Az Alkotmánybíróság gyakorlata állandónak tekinthetõ azon megállapítás vonatkozásában is, hogy a megkülönböztetés tilalmába ütközik, ha az adott szabályozási koncepción belül eltérõ szabályozás vonatkozik valamely csoportra, kivéve, ha az eltérésnek alkotmányos indoka van. A vizsgált kérdések központi elemének tartotta annak megállapítását, hogy a szabályozási koncepció szempontjából mit kell csoportnak tekinteni. [32/1991. (VI. 6.) AB hat. ABH 1991, 146., 162., 49/1991. (IX. 27.) AB hat., ABH 1991, 246., 249.] A Büntetõ Törvénykönyv a nemi erkölcs elleni bûncselekményeknél több vonatkozásban a sértett életkorára alapít minõsítési szempontokat éppen e bûncselekmények passzív alanyainak védelmében. A 12. éven aluli gyermek sérelmére elkövetett szexuális cselekmények erõszakkal elkövetettként minõsülnek, illetve egyes bûncselekményeknél (erõszakos közösülés, szemérem elleni erõszak) súlyosabban büntetendõ, minõsített esetet képeznek. A 12—14. év közötti korosztályba tartozó személyekkel — erõszak nélkül — létesített különféle — akár homoszexuális, akár heteroszexuális — kapcsolatok a Btk. 201. § alapján büntetendõk, megrontás elnevezés alatt. A 14. éven felüli, de 18. életévüket be nem töltött személyek esetében viszont csak a homoszexuális cselekmények (természet elleni fajtalanság) képeznek büntetendõ magatartást. A 12-tõl 14. évig, illetve a 14-tõl 18. évig terjedõ életkorban lévõ serdülõkorú fiatalok tehát fokozott büntetõjogi védelemben részesülnek a testi, lelki, illetve erkölcsi fejlõdésüket veszélyeztetõ, adott esetben egész további életüket determináló káros szexuális hatásokkal szemben, amelyek náluk idõsebb személyek részérõl érhetik õket. Ez a büntetõjogi védelem összhangban áll az Alkotmány rendelkezéseivel, nevezetesen a 16. §-ban és a 67. §-ban deklarált elvekkel, illetve jogokkal. Ezek tartalma a következõ:

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes